JohanHeinsen/ENO huggingface dataset:
Aalborg Stiftstidende, 1828-05-12
Under 18de April er ved en allerhøieste Placat befalet: alle Bønder, der have en Tønde Hartkorn, eller derover i Brug, bør, efter lige Omgang og uden Hensyn til Hartkorn forrette alle de Pligt kjørseler til Sogne kirkens Bygning og til dennes og den samme tilliggende Kirkegaards forsvarlige Vedligeholdelse, som ifølge Lov og Anordninger rettelig af Sognemændene kunne fordres; dog, hvor det Hartkorn, der tilligger et Bondested, er en Parcel af en Bondegaard, bliver den samme forhen paaliggende Kjørepligt at fordeele paa den i Forordning af 3die December 1819 §. 4 foreskrevne Maade. I Udredelsen af det Haandlangerarbeide, som ifølge Lov og Anordninger, af Sognemændene bør udredes til Kirkernes Bygning og Reparation, bør hver arbeidsfor Huusmand og Jndsidder tage lige Deel med Sognets Gaardbrugere, alt efter Omgang. Alle Tilsigelser, saavel til forommeldte Pligtkjørseler som Haandlanger-Arbeide, bør skee i det seneste 2 Dage forud, forinden Kjørselen skal afgives eller Arbeidet forrettes, og bør Kirkepatronen eller den, der trædet i hans Sted, over Tilsigelserne til disse Kjørseler og Arbeider holde en Protokol, som, naar forlanges, for Amtmanden bør forevises, for at godtgjøre, at behørig Omgang blandt Sognemændene derved er iagttaget; ligesom det ogsaa i paakommende Tvistigheder angaaende om Nogen behørig er tilsagt eller ikke, paaligger Kirkepatronen lovlig at bevise, at dette er skeet. Alle Tvistigheder, som opstaae i Anledning af Bestemmelserne om fornævnte Kjørseler og Arbeider, blive at afgiøre ved vedkommende Amtmands Kiendelse.
Aalborg Stiftstidende, 1828-05-12
Den betydelige Samling Malerier, saavel ældre som ogsaa nyere, som afdøde Geheimekonferentsraad v. Bulow paa Sanderumgaard har efterladt, er nu kommen til Khvn. for til sin Tid at forauctioneres, saasnart Kataloget derover er forfattet, og omsendt saavel til udenrigs som indenrigs Liebhabere. Som bekjendt samlede den Afdøde bestandigen Stykker til dens Forøgelse, og afkjøbte vore unge Kunstnere deres fortrinligste Ting, ja understøttede Talenter for Kunsten med Reiseomkostninger, maaskee adskillige herefter ville savne det. Hovedstaden har tabt en gammel, værdig Embedsmand i Konferentsraad O. P. Holm.
Aalborg Stiftstidende, 1828-05-12
Hosekræmmer W. M. Cohen har faaet sit Bo extraderet.
Aalborg Stiftstidende, 1828-05-12
I Khvns. Adresseavis No. 99 anmeldes, at der hos Christiane Sturmer, Borgergaden No. 96 2den Sal kan faaes et Lægemiddel, som hun med Sundhedscollegiets Approbation og Kongl. Bevilling tilbereder, hvilket kurerer for Gigt og hjelper flere Svaghedstilfælde. En anden Madame, Foltmar, Pilestrædet No. 128, anmelder til Salg, ligeledes med Kongl. Bevilling, en Pomade som bringer Haaret til at voxe, som gjør rødt og graat Haar bruunt, en tredie som conserverer Huden for Rynker, samt det saakaldte Prindsessevand, som giør Huden hvid og smuk.
Aalborg Stiftstidende, 1828-05-12
Helsingøer, den 28de April. Vor Politimester har under Dags Dato udstædt følgende Bekjendtkjørelse: "Da den sidste Patient igaar har forladt Koppelazarethet udenfor Byen, og det ikke er Undertegnede bekiendt, at Nogen heri Byen for Tiden er angreben af Koppesygdom, saa udloves herved, ifølge Anordningernes Bud, en Douceur af 10 Rbd. Sølv til Den, som beviislig kan angive Nogen af bemeldte Sygdom nu angreben Person her i Byen.
Aalborg Stiftstidende, 1828-05-12
Vensyssel. Vi have nu her i Vensyssel det blidere Foraarsveir. Regn afløses med Blæst; men Varmen er i Luften. Lige siden Aarets Begyndelse har en temmelig strængKuldeluft vedligeholdt sig indtil den 11te April; da kunde man mærke Foraarsvarmen i Luften.
Aalborg Stiftstidende, 1828-05-12
Sidstforgangne Efteraar havde vi her et usædvanlig mildt og velsignet Veir og dette i den Grad at man her saae, i October Maaned, fuldtudsprungne røde Roser og Hyldeblomster; hvilket, saavidt vides, Jngen Nulevende kan mindes Mage til Torsdagen den 17de April, Kl. 123, havde vi her en Blæst fra Sydvestkanten, af saadan Styrke at man ikke uden Grund var bekymret for sine Husbygninger. Jmidlertid vides dog endnu ingen Skade i denne Henseende at være skeet, naar undtages en splinterny Raaling paa Neist i Østerbrønderslev Sogn, hvilken Raaling skal være blæst om i denne Storm, efterat den ved Paasketid var reist, og Tækningen paabegyndt.
Aalborg Stiftstidende, 1828-05-12
Døde. A. L. G. Henri Greve af Truchi de Tenare, Ridder af St. Louis; W. B. Hesselager, f. Benzon; Peter H. Petersen, forhenværende Kjøkkenmester hos Hertugen af Augustenborg, 54 Aar; Johanne Brandt f. Schmidt, 28 Aar; Jens Petersen, Bud i Skifteretten; A. M. L. Schmidt. f. Petersen, 39 Aar; Confessionarius Hospræst Liebenberg, Ordensbiskoppens Vicarius, Commandeur af Dannebrogen, og Dannebrogsmand; Skorsteensfeiermester Nielsen, 55 Aar, Alle i Kjøbenhavn. Brændeviinsmand A. Erlandsen, 75 Aar, i Helsingøer. Kjøbmand Egeriis i Kjøge. Forpagter F. Olsen paa Storgaard 85 Aar. Chordegn Skolelærer Moritsen, 47 Aar, i Saxkjøbing. Jomfru A. B. Erhardi i Meldorff.
Aalborg Stiftstidende, 1828-05-12
Bekjendtgjørelser. At vor elskede Broder og Velgjörer, Tobaksfabriqveur og Kirkeværger Christian Cæsar Vinding, i Dag Formiddags Klokken 10 er indgaaet i Evigheden, for der at modtage sine Dyders Lön, bekjendtgjöres herved sörgeligst for alle hans Paarørende og Venner. Aalborg, den 12te Mai 1828. r. Vinding. P. C. Vinding. H. L. Vinding. A. Winding.
Aalborg Stiftstidende, 1828-05-12
Sørgeligst maae vi bekjendtgjøre, at det har behaget det alvise Forsyn, Natten til den 9de d. M. Kl. 2 1/2, ved Døden at bortkalde vor kjære Søn Batalions-Chirurg Conrad Færch, i en Alder af 25 1/2 Aar. Under sit Kalds Udførelse blev han paa Nørlund angrebet af en hæftig Sygdom, der efter 16 Dages Lidelser bortrev ham. Forvisset om, at de Mange som kjendte ham, skjænke os oprigtig Deeltagelse, frabede vi os denne skriftlige Bevidnelse. Nibe, den 10de Mai 1828. C. C. Færch, N. N. Færch. fød Rehders. Nylig hjemkomne,
Aalborg Stiftstidende, 1828-05-12
smukke Flors- og andre couleurte Modebaand, bedste Atlas baand, Satin Turk, Levantiner, mange Slags couleurte Dame- og Mands-Silketørklæder, Lærreds=Lommetørklæder, fiint og grovt Bobinet, Cambrits og Scherting, Gardintøjer, og Gardinfryndser, alle Slags couleurte, blegede og ublegede Tvister, couleurte Nanquins Parapluier, fiint conleurt Merinos, m.m. Fiint og grovt udenlandsk og indenlandsk Klæde til nedsatte Priser faaes hos Jens Ferslew.
Aalborg Stiftstidende, 1828-05-12
Mit Oplag hos de Herrer Philipsonn & Lipmann er for nylig blevet forsynet med mange forskjellige Slags smukke Sommerkasketter af Klæde, Kassemir, Silkeflos o. s. v., saavel til Voxne som til Børn, og udsælges til de billigste Priser. L. Michelsen, Bundtmager i Aarhuus.
Aalborg Stiftstidende, 1828-05-12
Disk og Reol og flere til Urtekram=Boutique henhørende Jnventarier ønskes tilkjøbs. Den Søgende anvises fra Siftsbogtrykkeriet.
Aalborg Stiftstidende, 1828-05-12
Proclama. J Følge Proclama, der bliver læst ved vedkommende Retter, indkaldes herved med 12 Ugers Varsel, alle og enhver som formene sig at have noget tilgode i Stærvboet efter den her i Byen afgangne Hans Adolph Broerson, at anmelde og beviisliggjøre deres havende Fordringer inden den fornævnte Tids Forløb for undertegnede Skifteforvalter. Ligeledes indkaldes herved med Aar og Dags Varsel, foranmeldte Afdødes Arvinger, for at melde sig og ligitimere deres Arveret. Sæbye, den 5te Maj 1823. Hans Müller.
Aalborg Stiftstidende, 1828-05-12
Auctioner. Efter vedkommende Udlægshavers Begjæring holdes Auction paa Aalborg Toldbod Onsdagen den 14de Dennes, om Formiddagen Kl. 10, over 860 Bunker hollandske Tøndebaand og 2 Sække Kaffe, mod Betaling ved Hammerslaget; hvilket herved bekjendtgjøres. Aalborg, den 10de Mai 1828. Schmidt.
Aalborg Stiftstidende, 1828-05-12
Onsdagen den 28de Maj førstkommende, om Formiddagen Kl. 11 slet, bliver paa Raadstuen i Sæbye den Hans Majestæt Kongen tilhørende Jagtrettighed paa Sæbye Kjøbstæds Jorder, i Ørum Sogn, Karup Sogn, Understed Sogn, Hørbye Sogn, Estrup Bye undtagen, og Torslev Sogn stillet til Bortforpagtning paa 10 Aar ved Auction. Conditionerne erfares paa Auctionsstedet og ere forinden til Eftersyn paa mit Contoir. Lysthavende indbydes. Dronninglund Herredscontoir i Sæbye, den 6te Maj 1828. Hans Müller.
Aalborg Stiftstidende, 1828-05-14
Constantinopel, den 11te April. Endelig ere da nu ogsaa de endnu tilbageblevne Koner, Børn og Oldinger af de armenianske Katholiker forviste til Angora. Vel er Hovedstaden rolig, men fuld af bange Forventninger, da ingen Forandring viser sig i Regjeringens System. Særdeles ere Græker og Franker bekymrede, da Russernes Jndfald lader formode endnu haardere Forholdsregler fra Portens Side. Det erfares, at russiske Officerer i de senere Dage have anstillet militairiske Undersøgelser i Havbugten ved Sisopolis. Man troer derfor almindeligt, at Russerne ville lande der og saaledes strax vise sig i Nærheden af Hovedstaden. Meget passeligt var i det mindste dette Punct til derfra at operere i Ryggen af den tyrkiske Donan-Armee. Jmidlertid synes Sultanen og hans Omgivninger at være trygge ved deres Modstands-Midler, i det mindste trænger det fredelige Partie blandt Paschaerne og Ulemas ikke igjennem med deres Raad og Reis-Effendis Sprog aander ikkun den meest bestemte Modstand. (At der saaledes ere deelte Meninger i selve Storherrens Raad er heller ikke noget Tegn, hvoraf Tyrkevennerne kunne love sig stort.) Jkke umueligt er det, at Formodningen om Uenighed imellem de 3 store Magter, bidrager betydeligt til Divanets Haardnakkenhed: thi hvorledes skulde et Cabinet, som selv er bleven staaende aldeles ved det Gamle, kunne fatte andet end at den europæiske Politik ogsaa endnu staaer paa sit gamle Standpunct, hvilket den dog virkelig ikke gjør Saaledes blev Reis Effendis Opmærksomhed høiligen spendt for nogen Tid siden, da en Tartar indtraf fra den nederlandske Consul i Smyrna, som var afgaaet derfra umiddelbart efter at en Coureer fra den franske Gesandt, Grev Guilleminot var indtruffen dertil; men alle hans Forespørgsler hos den nederlandske Gesandt besvaredes undvigende. Divanet har ventelig allerede troet at see sin fire Jdee, om snart at see England og Frankrig, som sine Allierede, realiseret.
Aalborg Stiftstidende, 1828-05-14
Jassy, den 16de April Paa flere Puncter ved Pruth seer man, siden den 14de, Mandskab beskjeftiget med at istandsætte Skibs broerne. Cavalleriet, som i de sidste Maaneder, formedelst Mangel paa Fourage havde indtaget meget udstrakte Cantonnerings=Qvatterer, er concentreret. Flere Josak=Pulker, leire ved Skuliany og Leowa. Man er her vis paa, at den egentlige Jndmarsch paa tyrkisk Gebeet vil skee i Egnen af Reni og Jsmail og at de imod Pruth beordrede Corpser ikkun ere bestemte til at besætte Fyrstendømmerne, imedens Hovedarmeen strax gaaer over Donauen, og forlægger den egentlige Krigsskueplads til Bulgarien.
Aalborg Stiftstidende, 1828-05-14
Odessa, den 10de April. Her gjøres alle Anstalter til Keiserens og Keiserindens Modtagelse. Den Første gaaer, efter et kort Ophold, til Armeen, men Keiserinden skal have valgt, Odessa til Opholdsted under Feldttoget. Tropperne ere nu sammendragne i Divisioner og Corpser og kunde aabne Feldttoget den 24de eller 28de April. Daglig gaae Skibe med Levnetsmidler til Kilia, hvor den keiserlige Escadre samler sig, for, efter Omstændighederne, at kunne understøtte Land=Armeen.
Aalborg Stiftstidende, 1828-05-14
Grækenlands Almene Tidende af 27de Februar indeholder et Decret betreffende den provisoriske Militairorganisation. De disponible Militair=Corpser formeres i Chiliarchier; (Regimenter) Ethvert Chilliarchiebestaaer af 11200 Mand, nemlig 1 Chiliarch (Oberst), 2 Pentakosiarcher (Bataillons Commandeurer), 10 Hetenanter), 10 Eikostentarcher (Sergeanter), 80 Dødekarcher (Corporaler), 160 Pentarcher (Gefreidere) og 800 Mand Soldater.
Aalborg Stiftstidende, 1828-05-14
Norge.
Aalborg Stiftstidende, 1828-05-14
Christiania, den 2den Maj. Kongen ankom hertil Tirsdagen den 29de April, Eftermiddag Kl. 6 1/2. Hans Kongelige Majestæt havde frabedet sig alle Høitideligheder ved Modtagelsen, men i alle de Gader han passerede, saavelsom ved Afstigningen i Palaiet hilsedes Hans Majestæt af en talrig Folkeskares lydelige Hurraraab. Torsdagen den 1ste Maj modtog Hans Majestæt, omgivet af sit Statsraad, Storthinget, hvis Præsident, Statsraad Greve Wedel-Jarsberg holdt en Tale, som Kongen saaledes besvarede: Gode Herrer og norske Mænd! Jdet jeg begav mig til Norge, var jeg overbeviist om, i Nationens Repræsentanter at finde Nationens troe Tolk af dens Hengivenhed for mig og min Familie.
Aalborg Stiftstidende, 1828-05-14
Norges nærværende og tilkommende Held har ladet mig oversee de med en lang og i Særdeleshed paa denne Aarstid foretagen Reise forbundne Besværligheder. Det er med Tillid til Eders Følelser og Eders Jndsigter, at jeg uforbeholdent vil forklare mig for Eder. Folket ønsker en Ende paa de ved ethvert Storthing, fornyede Tvistigheder. Som Fædrelandets Fader attraaer jeg dette ligesaa inderlig som Nationen. Disse Tvistigheder ere en uundgaaelig følge af, at Lovgivningen ei aldeles staaer i Harmonie med Grundloven, den jeg vil see grundfæstet og opretholdt; dette kan imidlertid ikke skee uden ved organiske Love, om hvis paatrængende Nødvendighed Erfaring med hver Dag erindrer os.
Aalborg Stiftstidende, 1828-05-14
Det er med Hensyn til denne tvingende Nødvendighed, og for at undgaae et ordentligt Storthings almindeligviis langsommere Gang, at jeg har troet, at burde sammenkalde Eder til et overordentligt Møde. Jeg betragter de Love, der ere blevne Eder forelagte, som nyttige og hensigtsmæssige for at sikkre vor borgerlige Frihed og for at bestemme faste Regler med Hensyn til de constitutionelle Magters Fordeling. Efterat have sanctioneret Grundloven af 4de November 1814, har jeg uafladeligen ventet, at Lov Committeens Jndsigter og Fædrenelands-Sind skulde skienke os en almindelig Lovbog, der var bragt i Overeensstemmelse med de i Grundloven indeholdte Bestemmelser om den offentlige Frihed; mine Forhaabninger ere i denne Henseende ikke blevne opfyldte. Aarsagen maa uden Tvivl søges i de Vanskeligheder, der have mødt en Redaction, der for enhver Part kunde være tydelig og fattelig. Som Nationens Overhoved, og ansvarlig for Udførelsen af den Grundlov, jeg har til Rigets Repræsentanter fra dets forskjellige Egne. Jeg stoler paa, at de ville understøtte mine faderlige Hensigter. Vore Garantier kunne forandre Natur, naar Regenten, der styrer, ikke har en sikker Veileder i de givne Love og i den administrative Ordens regelmæssige Gang. J vide, mine Herrer, at de ældre Love, stiftede under en, vel lovbestemt, men uindskrænket Styrelse, ikke havde forudseet, og ikke have kunnet forudsee Alt, hvad vor Grundlov indeholder, og imidlertid har denne Forskjellighed endnu ikke foranlediget hverken Afvigelser eller Brud fra min Regjerings Side, hvis Fremgangsmaade tvertimod altid har baaret Præg af en uafladelig Omhu for Rigets Held og Rolighed. Jeg forsikkrer Storthinget og ethvert af dets Medlemmer gjentagende om hele min Kongelige Bevaagenhed.
Aalborg Stiftstidende, 1828-05-14
Blandinger. Som bekjendt, var den Modtagelse, Hertugen af Wellington fandt, da han traadte ind i Ministeriet, ei den meest humane. Carricaturer gjorde ham latterlig paa mangehaande Maader, og det paa hans Bekostning leende og spottende Publicum har vel ei været lidet, men han synes seenere at faae Spotterne paa sin Side. Han leer altsaa bedst, da han leer sidst. Han er bleven populair ved sit stadige Hensyn til Besparinger, ved deels at ophæve, deels at beskjære en Deel af de mange Sinekurer; at slig Oeconomie kan gjøres nødig selve i Pengelandet England, kan vel ingen Tvivl være underkastet, naar man betænker, at der i dette Land betales i aarlig Fattinskat allene den uhyre Sum af 7 Millioner Pund Sterling, (henved 30 Millioner Specier). Hans Apartiskhed i denne Henseende roses almindelig, ligesom hans Arbeidsomhed, som forgiæves hos hans Fiender vækker Haabet om, at han skal arbeide sig ihiel, da han tvertimod nu seer friskere ud, end da han gik ledig. Han har blandt sine underordnede Embedsmænd bragt en ganske nye Aand tilveie og hans Eftersyn og Paapassenhed i denne Henseende skal have noget tilfælleds med en Sergeants, som kiger i alle Kroge og ingen Vandbier taaler. Til alle disse gode Egenskaber kommer endnu hans særdeles Høflighed, og at Adgang til ham staaer alle aaben.
Aalborg Stiftstidende, 1828-05-14
Den russiske Gesandt i Stockholm havde den 22de April faaet Depescher fra sit Hof, hvori der meldtes, at de keiserlige Garderegimenter havde forladt St. Petersborg.
Aalborg Stiftstidende, 1828-05-14
Reisende fra Emden melde, at der sammesteds ved preussiske Commissairer gjøres store Opkjøb af Havre, og Fourage.
Aalborg Stiftstidende, 1828-05-14
Gjennem Frankfurt var i de senere Dage passeret store Transporter af Remonteheste til Frankrige.
Aalborg Stiftstidende, 1828-05-14
Fallissementer i Hamborg: Brødrene Suhr, C. Arnold, J. Barmann, A. Wallach, og M.A. Cronach.
Aalborg Stiftstidende, 1828-05-14
J den tyrkiske Hær skal der endogsaa befinde sig mange 12 Aars Drenge.
Aalborg Stiftstidende, 1828-05-14
J Ny Syd Vales er gjort Forsøg med der at forplante Viinranker fra Madera. Eieren af et stort Establissement i denne Colonie har bragt did ikke allene Ranker men ogsaa portugisiske Planteurer. Saafremt dette Forsøg lykkes, ville vi her i Europa erholde denne Slags Viin ikke allene for billigere Priis, men ogsaa mere velsmagende; thi som bekjendt forbedres denne Viin ved Sørelser i de troppiske Lande.
Aalborg Stiftstidende, 1828-05-14
Fædrenelandet.
Aalborg Stiftstidende, 1828-05-14
Af Kjøbenhavnsposten, den 9de Maj. Kjøbenhavns borgerlige Jnfanterie og borgerlige Artillerie ere i Tirsdags og igaar blevne præsenterede for den nye Stadthauptmand, ved hvilken Leilighed den kongelige Parolbefaling om de ved Borgervæbningen trufne Forandringer og skeete Avancements bataillons viis oplæstes, og de nye Bataillonscommandeurer og Compagniechefer bleve indsatte.
Aalborg Stiftstidende, 1828-05-14
En høist nyttig Foranstaltning er i denne Tid truffen af Bestyrelsen for det qvindelige Velgjørenhedsselskab, derved, at Samme har leiet et rummeligt Lokale og bestemt dette til et Tilflugtsted, hvor Forældre af den arbeidende Klasse kunne, naar de om Morgenen og Eftermiddagen gaae paa Arbeide, henbringe deres Børn fra 3 til 6 Aar, og der vide dem sikkre under Opsyn, indtil de afhente dem. Adgang til denne, sikkert for mange Jndivider af Arbeidsklassen velkomne Begunstigelse, erholdes kun efter Ansøgning, forsynet med Præsteattest om Trang og Værdighed. Man seer nu saakaldte "Drosker, eller rettere et Slags eenspændt, Kalescher, holde paa Kongens Nytorv og Amagertorv, denne beqvemme og billige Befordringsmaade synes allerede temmelig at blive afbenyttet. Prisen, der er ansat til 24 s. for hver Tour, er, med Hensyn til at 2 til 3 Personer i en saadan Kalesche kunne deeltage i Touren, særdeles billig.
Aalborg Stiftstidende, 1828-05-14
Jfølge Kundgjørelse fra Generalpostdirectionen er der nu truffet den nyttige Foranstaltning, at Breve til Holland, Braband, Nederlandene og Frankrig, fra Hamborg af forsendes med de til Holland afgaaende Dampskibe, ligesom alt tidligere Breve til England kunde sendes fra Hamborg med Dampskibene til London. Om den større Hurtighed, Correspondencen herved vinder, vil man kunne dømme, naar vi bemærke, at Breve til England, som indtræffer i Hamborg FredagMorgen, samme Dags Aften afsendes med Dampskibet, og saaledes paa 4 Dage kunne være i London.
Aalborg Stiftstidende, 1828-05-14
J Tirsdags Aftes optraadte Hr. Spindler for førstegang som Fazir i "Jndianerne i England." Da denne Rolle neppe hører blandt de fordeelagtigste for en Debutant, og en ligesaa kjendelig som undskyldelig Frygtsomhed desuden denne Aften indvirkede paa hans Spil, vilde det være ubilligt efter denne ene Fremstilling at yttre nogen Mening om den unge Begynders mulige Talent eller Kald for Kunsten.
Aalborg Stiftstidende, 1828-05-14
Afdøde Etatsraad og Ridder Nissen, der, som bekjendt, var gift med Mozarts Enke, nuværende Enkefrue Etatsraadinde Nissen, har efterladt sig en fuldstændig Biographie af Mozart, forfattet efter Originalbreve og Samling af Alt hvad der er skrevet over ham, med mange nye Bilage, Kobberstik og Musik blade. Værket, der bliver 40 Ark stort og trykkes i stor 8vo, vil nu, i det tydske Sprog, blive udgivet, til Fordeel for Mozarts tvende Sønner. Nissen arbeidede i over 2 Aar paa dette Værk, der, som grundet paa mange hidtil utrykte Kilder, udentvivl vil blive af den største Jnteresse, og den meest authentiske Biographie af den berømte Tonemester, som endnu er kommen for Lyset.
Aalborg Stiftstidende, 1828-05-14
Fru Frederikke Bruun agter nu at udgive en Samling af K. V. v. Bonstettens Breve til hende, hvilken Correspondence omfatter 36 Aar af denne nu 82aarige, agtede Videnskabsdyrkers indholdsrige Liv (hvoriblandt Meget og Revolutionen i Venedig og Cisalpinien, om Bonaparte og Schweizer-Revolutionen, om Jtalien, Fru v. Stal &c.) Denne Samling vil sikkert blive af Jnteresse for den elskværdige Forfatters talrige Venner og Yndere, saameget meere som han selv regner disse Breve blandt det Bedste han har skrevet, og har ønsket at see dem trykt medens han endnu levede.
Aalborg Stiftstidende, 1828-05-14
De herværende saakaldte bohmiske Bjergfolk, syn Personer i Tallet, have allerede flere Steder, f. Ex.
Aalborg Stiftstidende, 1828-05-14
hos den svenske Gesandt, i nogle af Hovedstadens Klubber og i flere Privatcirkler, ladet sig høre med bifald, i musikalske Underholdninger, med Qvartetter, bohmiske Folkesange &c.
Aalborg Stiftstidende, 1828-05-14
Kjøbenhavn. Paa Konstacademiets Udstilling have to mærkelige Stykker forfærdigede af Hr. F. W. Meyer, Blikkenslager i Aalbog, været at see. Det ene er en smagfuld Solskive, hvorpaa er anbragt en liden Messing Kanon med et Brændglas. Naar denne lades med Krudt, saa fyrer den af præcise Kl. 12 om Middagen. Jdeen er egentlig fransk, men i Frankrig har man udført den i det Store, saa at Skuddet kan høres i temmeligt Omfang. Det andet Stykke er en meget smagfuld Camin af Blik.
Aalborg Stiftstidende, 1828-05-14
J Torsdags blev Kongel. Confessionarius Liebenbergs jordiske Levninger bragte til deres Hvilested paa Frederiksberg Kirkegaard. Ligfølget var meget stort. Samme Dag bortrev Døden atter en Mand, der i Fædrenelandets Historie har et hædertligt Navn, den blide Olding Prof. Christian August Lorenzen, udmærket Maler i forskjellige Fag. Han var født i Sønderborg paa Øen Als 1753, og opnaaede saaledes en Alder af 75 Aar. Han var en Elev af det danske Konstacademie, hvis Directeur han siden i nogle Aar har været, ligesom han til sin Død var Professor ved sammes Modelskole. J hans yngere Dage lod er Selskab af Konstyndere ham reise udenlands i tre Aar paa sin Bekostning. Under sit Ophold i Holland studerede han i Antverpen, i Særdeleshed efter Rubens og van Dyck, da det var Portraitmaleriet, han fortrinlig lagde sig efter. J Paris malede han et Optrin af Beaumarchais Lystspil Barberen i Sevilla, og hans Arbeide vandt det derværende Academies Bifald i saadan Grad, at det agreerede ham som Medlem. Hans Compositioner vare lette og heldige; hans Colorit kjek og kraftfuld; Drapperiet især meget godt i alle hans Stykker. Hans Arbeider ere talrige og hans Flid trættedes ikke lige til hans høie Alderdom. Blandt hans Hovedværker er Valdemars Seir i Lifland og det Holbergske Gallerie, bestaaende ialt af 34 Stk. (blandt hvilke nogle faa dog, som bekjendt, ere af en anden udmærket Konstner.) Han trængte saa dybt ind i den udødelige Digters Aand, at dette Gallerie fortjente at studeres især for Costumets Skyld, af vore Skuespillere. Endnu paa sidste Konstudstilling saae man fra hans Haand en Myndehund malet efter Naturen. J en Række af Aar have Udstillingerne ved vort Academie været forskjønnede ved Værker af denne flittige og høitfortjente Konstner. Hans saare veltrufne Portrait, malet af Hr. M. Rørby, og forestillende den Afdøde sysselsat i sin Attelier, var ogsaa at see paa den i denne Uge endte Udstilling.
Aalborg Stiftstidende, 1828-05-14
Af den kjøbenhavnske Sparekasses sidstudkomne Regnskab sees: at i de 7 Aar, den har været stiftet, have over halvniende Tusinde Personer benyttes denne gavnlige Indretning, hvis samlede Kapitaler nu beløbe sig til 570,451 Rbd. Repr. og 440,419 Rbd. r. S.